CELEX: 32009D0755
Language: lv
Date: 2009-10-13 00:00:00
Title: 2009/755/EK: Komisijas Lēmums ( 2009. gada 13. oktobris ) par finansēšanas lēmuma pieņemšanu attiecībā uz kontrolpunktu sagatavošanas darbībām 2009. gadā

14.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 269/26
            
         
      KOMISIJAS LĒMUMS
   
   (2009. gada 13. oktobris)
   par finansēšanas lēmuma pieņemšanu attiecībā uz kontrolpunktu sagatavošanas darbībām 2009. gadā
   (2009/755/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 49. panta 6. punkta b) apakšpunktu un 75. panta 2. punktu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “īstenošanas kārtība”), un jo īpaši tās 90. pantu,
   tā kā:
   
               (1)
            
            
               Viena no darbības jomām, kas noteiktas Komisijas paziņojumā Eiropas Parlamentam un Padomei par Kopienas rīcības plānu dzīvnieku aizsardzībai un labturībai 2006.–2010. gadā (3), ir uzlabot esošos dzīvnieku aizsardzības un labturības obligātos standartus atbilstīgi jauniem zinātnes pierādījumiem un sociālekonomiskajam novērtējumam, kā arī nodrošināt to efektīvu ieviešanu.
            
         
               (2)
            
            
               Lai uzlabotu konkrētu pārvadājamo dzīvnieku kategoriju labturību, Kopienas tiesību aktos noteiktas prasības attiecībā uz maksimālo ceļā pavadīto laiku, pēc kā dzīvnieki ir jāizkrauj, jāpabaro un jāpadzirdina, un jāatpūtina. Šādi obligātie pārtraukumi ilgstošos dzīvnieku pārvadājumos notiek kontrolpunktos saskaņā ar 1. panta 1. punktu Padomes 1997. gada 25. jūnija Regulā (EK) Nr. 1255/97, ar ko nosaka Kopienas kritērijus pieturvietai, kā arī groza pārvadājuma plānu, kas minēts Direktīvas 91/628/EEK (4) pielikumā.
            
         
               (3)
            
            
               Aizvien intensīvākie ilgstoši dzīvnieku pārvadājumi ar autotransportu ir palielinājuši vajadzību pēc uzlabotiem kontrolpunktiem. Apspriežoties ar ieinteresētajām personām un veicot tehnisko ekspertīzi, ir jānosaka kontrolpunktu kvalitātes kritēriji un jānosaka tas, kādas stratēģijas jāizstrādā Kopienas mērogā, lai pārvadātājiem uzlabotu kontrolpunktu izmantošanu.
            
         
               (4)
            
            
               Turklāt atsevišķās vietās nav kontrolpunktu un vairāku esošu kontrolpunktu kvalitātes standarts ir zems. Tādēļ jāveic sagatavošanas darbības, tostarp konkrētu kontrolpunktu celtniecība un atjaunošana.
            
         
               (5)
            
            
               Komisija 2008. gadā publicēja aicinājumu iesniegt priekšlikumus līdzīgām sagatavošanas darbībām, bet neviens no sagatavotajiem priekšlikumiem neatbilda aicinājuma obligātajiem kritērijiem, trūkstot pietiekamai informācijai par projektu ekonomisko dzīvotspēju, kā arī līdzfinansēšanas avotam.
            
         
               (6)
            
            
               Ir lietderīgi sniegt Kopienas finansējumu šīm sagatavošanas darbībām. Budžeta lēmējinstitūcija kontrolpunktu sagatavošanas darbībām Eiropas Kopienas 2009. gada vispārējā budžetā piešķīra EUR 4 000 000.
            
         
               (7)
            
            
               Šis ir lēmums par finansējumu 75. panta 2. punkta nozīmē Regulā (EK, Euratom) Nr. 1605/2002 un 90. panta nozīmē Regulā (EK, Euratom) Nr. 2342/2002.
            
         
               (8)
            
            
               Saskaņā ar Regulas (EK, Euratom) Nr. 1605/2002 83. pantu izdevumu apzināšana, apstiprināšana un samaksa jāpabeidz termiņos, kas paredzēti īstenošanas noteikumos.
            
         
               (9)
            
            
               Lai piemērotu šo lēmumu, ir jādefinē termins “būtiskas izmaiņas” Regulas (EK, Euratom) Nr. 2342/2002 90. panta 4. punkta nozīmē,
            
         IR NOLĒMUSI ŠĀDI.
   1. pants
   Ar šo pieņem sagatavošanas darbības (“sagatavošanas darbības”), kas noteiktas pielikumā.
   2. pants
   Šajā direktīvā ir spēkā “kontrolpunkta” definīcija Regulas (EK) Nr. 1255/97 1. panta 1. punktā.
   3. pants
   Kopienas ieguldījuma maksimālais apjoms sagatavošanas darbību īstenošanai ir EUR 4 000 000, ko finansē no budžeta pozīcijas 17 04 03 03 Eiropas Kopienu vispārējā budžetā 2009. gadam.
   4. pants
   1.   Saskaņā ar pareizas finanšu vadības un proporcionalitātes principu kredītrīkotājs šajā lēmumā var pieņemt jebkādas izmaiņas, kuras nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē.
   2.   Kopējās izmaiņas apropriācijās, kas paredzētas sagatavošanas darbībām, kuras nepārsniedz 10 % no 3. pantā noteiktā maksimālā ieguldījuma, nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē, ja tās ievērojami neietekmē sagatavošanas darbību būtību un mērķus.
   
      Briselē, 2009. gada 13. oktobrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 248, 16.9.2002., 1. lpp.
   
      (2)  OV L 357, 31.12.2002., 1. lpp.
   
      (3)  COM(2006) 13, galīgā redakcija.
   
      (4)  OV L 174, 2.7.1997., 1. lpp.
   
      PIELIKUMS
      
         KONTROLPUNKTU SAGATAVOŠANAS DARBĪBAS 2009. GADĀ
      
      1.1.   Ievads
      
      Šajās sagatavošanas darbībās ietilpst divi īstenošanas pasākumi 2009. gadam. Pamatojoties uz sagatavošanas darbībās noteiktajiem mērķiem, budžetu galvenajām darbībām iedala šādi:
      
                  —
               
               
                  publiskajam iepirkumam (īsteno tiešas centralizētas vadības kārtībā): EUR 200 000,
               
            
                  —
               
               
                  dotācijām (īsteno tiešas centralizētas vadības vai netiešas centralizētas vadības kārtībā, ja tā ir deleģēta izpildaģentūrām): EUR 3 800 000.
               
            1.2.   Publiskais iepirkums. Augstas kvalitātes kontrolpunktu sertificēšanas sistēmas īstenošanas iespēju izvērtēšana
      
      Gada publiskā iepirkuma līgumiem 2009. gadā atvēlētā budžeta kopsumma ir EUR 200 000.
      JURIDISKAIS PAMATS
      Sagatavošanas darbības Regulas (EK, Euratom) Nr. 1605/2002 49. panta 6. punkta b) apakšpunkta nozīmē.
      BUDŽETA POZĪCIJA
      17 04 03 03
      PROVIZORISKAIS LĪGUMU SKAITS UN TO VEIDI
      Viens pētījums, lai izvērtētu kontrolpunktu sertificēšanas sistēmas īstenošanas iespējas.
      PAREDZMO LĪGUMU PRIEKŠMETS
      Pētījuma mērķis būs savākt informāciju par pašreizējo kontrolpunktu statusu un to izmantošanu Kopienā, lai novērtētu, kādi kvalitātes kritēriji atbilst augstas kvalitātes kontrolpunktiem. Pētījums arī izvērtēs šādu kontrolpunktu sertificēšanas sistēmas īstenošanas iespējas.
      ĪSTENOŠANA
      Īstenošanu veiks Veselības un patērētāju ģenerāldirektorāts.
      PUBLISKĀ IEPIRKUMA PROCEDŪRAS PROVIZORISKAIS TERMIŅŠ
      Pētījumu paredzēts veikt ne ilgāk kā sešu mēnešu laikā un saskaņā ar pamatlīgumu. Pieprasījumus sniegt pakalpojumus izsludinās pēc šā lēmuma pieņemšanas.
      KONKRĒTAIS LĪGUMS
      Pētījumu veiks, pamatojoties uz Veselības un patērētāju ģenerāldirektorāta novērtējuma pamatlīgumu 2009.–2013. gadam. Atsauce/līguma novērtējums, ietekmes novērtējums un saistītie pakalpojumi; 3. partija, pārtikas aprite SANCO/2008/01/055 3. partija.
      1.3.   Dotācijas kontrolposteņu celtniecībai un atjaunošanai
      
      Dotācijas piešķirs, pamatojoties uz rakstveida nolīgumu (“dotāciju nolīgums”).
      JURIDISKAIS PAMATS
      Sagatavošanas darbības Regulas (EK, Euratom) Nr. 1605/2002 49. panta 6. punkta b) apakšpunkta nozīmē.
      BUDŽETA POZĪCIJA
      17 04 03 03
      GADA PRIORITĀTES, TĀ MĒRĶI UN PAREDZAMIE REZULTĀTI
      Aizvien intensīvākie ilgstoši dzīvnieku pārvadājumi ar autotransportu ir palielinājuši vajadzību pēc kvalitatīviem kontrolpunktiem, kuros varētu nodrošināt dzīvniekiem atpūtas iespējas. Dzīvnieku veselības un labturības interesēs jāveic konkrēti pasākumi, lai dzīvniekiem neradītu stresu un izvairītos no infekcijas slimību izplatīšanās. Darbību mērķis ir paplašināt kontrolpunktu izmantošanu un veicināt kvalitatīvu kontrolpunktu izveidi.
      ĪSTENOŠANAS PASĀKUMU APRAKSTS UN MĒRĶIS
      Darbības ir augstas kvalitātes kontrolpunktu celtniecība vai atjaunošana, lai apstiprinātu eksperimentālo kontrolpunktu sertificēšanas sistēmu, pamatojoties uz pētījumu par īstenošanas iespējām. Paredzēts, ka darbības veicinās ekonomiski dzīvotspējīgas eksperimentālās augstas kvalitātes kontrolpunktu sertificēšanas sistēmas izveidi, lai uzlabotu dzīvnieku labturību ilgstošos pārvadājumos.
      ĪSTENOŠANA
      Īstenošanu veiks Veselības un patērētāju ģenerāldirektorāts.
      PRIEKŠLIKUMU IESNIEGŠANAS UZAICINĀJUMU LAIKA GRAFIKS UN PAREDZAMAIS APJOMS/TIEŠĀ PIEŠĶIRŠANA
      Publicēs vienu uzaicinājumu iesniegt priekšlikumus EUR 3 800 000 apjomā. Darbības jāveic 24 mēnešu laikā pēc dotāciju nolīguma parakstīšanas. Uzaicinājumu iesniegt priekšlikumus publicēs pēc tam, kad būs pabeigts 1.2. punktā minētais pētījums par īstenošanas iespēju izvērtēšanu.
      LĪDZFINANSĒJUMA IESPĒJAMĀ MAKSIMĀLĀ LIKME
      70 %
      IZVĒLES UN PIEŠĶIRŠANAS BŪTISKIE KRITĒRIJI
      
                  —
               
               
                  Izvēles kritēriji:
                  
                              —
                           
                           
                              Pieteikuma iesniedzēja finansiālās iespējas:
                              
                                          —
                                       
                                       
                                          Pieteikuma iesniedzējiem jāapliecina, ka viņiem ir finansiālas iespējas veikt finansējamās darbības.
                                       
                                    
                                          —
                                       
                                       
                                          Pieteikuma iesniedzējiem jāiesniedz pierādījumi par to, ka viņu rīcībā ir vajadzīgie resursi, lai piedalītos Kopienas līdzfinansējumā un lai pārvaldītu vajadzīgo naudas plūsmu projekta vadīšanai. Dotācijas saņēmējam piešķirtās summas apmērs nedrīkst pārsniegt viņa paša kapitāla un ilgtermiņa parāda saistību kopapjomu.
                                       
                                    
                        
                              —
                           
                           
                              Pretendenta tehniskais un profesionālais nodrošinājums:
                              
                                          —
                                       
                                       
                                          Pieteikuma iesniedzējiem jābūt tehniskām iespējām un profesionālām spējām veikt līdzfinansējamo darbību. Viņiem jāiesniedz pierādījumi par zināšanām un pieredzi ar dzīvniekiem saistītas infrastruktūras jomā un ar dzīvnieku pārvadāšanu saistītās darbībās. Viņiem jāiesniedz sertifikāti un apraksti par projektiem un darbībām, kas veiktas pēdējo trīs gadu laikā, un it īpaši par projektiem, kas saistīti ar attiecīgo jomu. Viņiem jāiesniedz detalizēts katra grupas dalībnieka dzīves un darba apraksts (curriculum vitae) un jāiekļauj informācija par projekta direktora un projekta vadītāja vadības spējām, tostarp viņa izglītību, zinātniskajiem grādiem un diplomiem, profesionālo pieredzi, pētniecības darbu un publikācijām.
                                       
                                    
                                          —
                                       
                                       
                                          Pieteikuma iesniedzējiem jāapliecina, ka organizācijas, kas iesniegušas pieteikumu par darbībām, ir apņēmušās sasniegt projekta mērķus un atbalstīt kontrolpunktu sertificēšanas sistēmas ieviešanu, ko īstenos darbību ietvaros. Viņiem jāiesniedz informācija par kontaktpersonām un starptautiska mēroga ieinteresētajām personām, ar kurām viņi plāno konsultēties, it īpaši attiecībā uz sertifikāciju, un kuru resursus viņi plāno piesaistīt sagatavošanas darbību īstenošanas gaitā.
                                       
                                    
                        
            
                  —
               
               
                  Piešķiršanas kritēriji:
                  
                              —
                           
                           
                              Piemēro šādus vispārīgus piešķiršanas kritērijus:
                              
                                          —
                                       
                                       
                                          pieejas pamatotība (20 %),
                                       
                                    
                                          —
                                       
                                       
                                          darba organizācija un kompetento iestāžu/organizāciju līdzdalības līmenis dalībvalstīs, uz kurām attiecas darbības (30 %),
                                       
                                    
                                          —
                                       
                                       
                                          projekta nozīmīgums Kopienas mērogā un tālākizplatīšanās efekts (30 %),
                                       
                                    
                                          —
                                       
                                       
                                          projekta rentabilitāte (20 %).
                                       
                                    
                        
            DOTĀCIJAS VEIDS
      Rakstisks nolīgums.